Rumšiškių herbas

Rumšiškių herbas – pagrindinis Rumšiškių miestelio ir Rumšiškių seniūnijos (Kaišiadorių rajono savivaldybė) heraldikos atributas.

 Aprašas 

Herbo raudoname lauke trys dvigubos sidabrinės heraldinės lelijos, išdėstytos trikampiu, kurio viršūnė apačioje.

 Simbolika 

Lelijos į herbą paimtos tikriausiai iš Sapiegų heraldikos – ši giminė šį simbolį naudojo nuo XVI a. 1791 m. Rumšiškėms gaunant miesto teises, Lietuvą Ketverių metų seime atstovavo Kazimieras Nestoras Sapiega – gal tai irgi atsiliepė miestui parenkant herbo motyvus.

 Istorija 

1791 m. gruodžio 12 d. ATR valdovas Stanislovas Augustas privilegijoje Nr. 9 suteikė Rumšiškėms herbą,Rumšiškių herbas privilegijoje. Archyvai.lt (tikrinta 2011-01-27). bet 1792 m. jis panaikintas.

Sovietmečiu herbas patvirtintas 1968 m., jo dailininkas – Arūnas Tarabilda. Netrukus jis irgi buvo panaikintas. 1998 m. rugsėjo 14 d. dabartinį herbą dekretu Nr. 176 patvirtino prezidentas Valdas Adamkus. Herbo etalono autorius – dailininkas Raimondas Miknevičius.Patvirtintas Rumšiškių herbas. Lsa.lt (tikrinta 2025-08-28).

 Šaltiniai 

Herb
Kategorija:1998 m. patvirtinti Lietuvos gyvenviečių herbai
Kategorija:Kaišiadorių rajono savivaldybės gyvenviečių herbai
Kategorija:Lietuvos miestelių herbai